Miller első története, a "Legjobb védelem (The Best Defense)", közvetetten kapcsolódott az Egyesült Államokat ért 2001. szeptember 11-ei terrortámadáshoz, illetve az Államok azt követő terrorizmus elleni háborújához. A történetben Tony Stark felfedezi, hogy a kormány ismét az általa kifejlesztett fegyvereket és technológiákat próbálja bevetni a hadszíntéren. Ellentétben David Michelinie és Bob Layton korábbi "Stark Wars" című történetéven, most Stark nem tehetett semmilyen ellenlépést ennek megakadályozására. Ennek oka a közte a kormány között fennálló egyezség volt, mely szerint a páncél számára kifejlesztett technológiát és magát a páncélt csak Stark egyik alkalmazottja használhatja. Mivel azonban kiderült, hogy maga Stark és nem egy beosztottja használta a Vasember-páncélt, a kormány is jogosan tarthatott igényt annak fegyverkészletére. A kormány ugyan felkérte Starkot, hogy mint tanácsadó vegyen részt a technológia a hadászatban való felhasználásában, de ő úgy érezte hogy ez nem biztosít teljes felügyeletet találmányai felett. Stark végül úgy döntött, hogy erre csak mint az Államok hadügyminisztere lehet képes. George W. Bush a történet utolsó részében, a 78. számban ki is nevezte.